CELEX: 31987R3353
Language: el
Date: 1987-11-06 00:00:00
Title: Κανονισμός (ΕΟΚ) αριθ. 3353/87 της Επιτροπής της 6ης Νοεμβρίου 1987 για την τροποποίηση του κανονισμού (ΕΟΚ) αριθ. 2640/87 περί αναστολής του προκαθορισμού της εισφοράς κατά την εισαγωγή ορισμένων σιτηρών

Avis juridique important

|

31987R3353

Κανονισμός (ΕΟΚ) αριθ. 3353/87 της Επιτροπής της 6ης Νοεμβρίου 1987 για την τροποποίηση του κανονισμού (ΕΟΚ) αριθ. 2640/87 περί αναστολής του προκαθορισμού της εισφοράς κατά την εισαγωγή ορισμένων σιτηρών  

Επίσημη Εφημερίδα αριθ. L 317 της 07/11/1987 σ. 0036 - 0036

***** ΚΑΝΟΝΙΣΜΟΣ (ΕΟΚ) αριθ. 3353/87 ΤΗΣ ΕΠΙΤΡΟΠΗΣ  της 6ης Νοεμβρίου 1987  για την τροποποίηση του κανονισμού (ΕΟΚ) αριθ. 2640/87 περί αναστολής του προκαθορισμού της εισφοράς κατά την εισαγωγή ορισμένων σιτηρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 15 παράγραφος 7 πρώτο εδάφιο,  τον κανονισμό (ΕΟΚ) αριθ. 1799/87 του Συμβουλίου της 25ης Ιουνίου 1987 σχετικά με το ιδιαίτερο καθεστώς εισαγωγής αραβοσίτου και σόργου στην Ισπανία για την περίοδο 1987-1990 (3), και ιδίως το άρθρο 8,  Εκτιμώντας:  ότι ο κανονισμός (ΕΟΚ) αριθ. 2640/87 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2837/87 (5), ανέστειλε τον προκαθορισμό της εισφοράς κατά την εισαγωγή για το σόργο· ότι η αναστολή αυτή προήλθε από τον κίνδυνο μαζικού προκαθορισμού της εισφοράς κατά την εισαγωγή σόργου· ότι, όσον αφορά τις εισαγωγές σόργου στα πλαίσια του καθεστώτος που προβλέπεται από τον κανονισμό (ΕΟΚ) αριθ. 3105/87 της Επιτροπής της 16ης Οκτωβρίου 1987 περί διαδικασιών εφαρμογής του ειδικού καθεστώτος εισαγωγής αραβοσίτου και σόργου στην Ισπανία κατά την περίοδο 1987-1990 (6), όπως τροποποιήθηκε από τον κανονισμό (ΕΟΚ) αριθ. 3352/87 (7), ο κίνδυνος αυτός εξαλείφθηκε με την πρόβλεψη προθεσμίας μεταξύ της υποβολής της αιτήσεως πιστοποιητικού και της εκδόσεώς του· ότι πρέπει, εφεξής, να επανεισαχθεί ο προκαθορισμός της εισφοράς κατά την εισαγωγή για το σόργο, που εισάγεται στην Ισπανία στα πλαίσια του προαναφερθέντος καθεστώτος·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 2640/87 αντικαθίσταται από το ακόλουθο κείμενο:  «Άρθρο 1  Ο προκαθορισμός της εισφοράς κατά την εισαγωγή για τα σιτηρά της διακρίσεως 10.07 Γ ΙΙ του κοινού δασμολογίου αναστέλλεται για την περίοδο από 1ης Σεπτεμβρίου έως 18 Δεκεμβρίου 1987, εκτός όσον αφορά τις εισαγωγές σόργου στην Ισπανία που πραγματοποιούνται στα πλαίσια του κανονισμού (ΕΟΚ) αριθ. 3105/87 της Επιτροπής (*).  (*) ΕΕ αριθ. L 294 της 17. 10. 1987, σ. 15.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Νοεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 182 της 3. 7. 1987, σ. 40.  (3) ΕΕ αριθ. L 170 της 30. 6. 1987, σ. 1.  (4) ΕΕ αριθ. L 248 της 1. 9. 1987, σ. 54.  (5) ΕΕ αριθ. L 271 της 24. 9. 1987, σ. 10.  (6) ΕΕ αριθ. L 294 της 17. 10. 1987, σ. 15.  (7) Βλέπε σ. 35 της παρούσας Επίσημης Εφημερίδας.